Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1994. évi LIII. törvény előírásainak figyelmen kívül hagyásával — tehát a bírósági utat kikerülve — „egyszerűsített módon” rendelkeztek a lakás kiürítéséről.
Paragraph Index: 509

1994. évi LIII. törvény előírásainak figyelmen kívül hagyásával — tehát a bírósági utat kikerülve — „egyszerűsített módon” rendelkeztek a lakás kiürítéséről. A „kilakoltatási” ügyekben az „alkotmányos visszásság” fogalmát esetlegesen kimerítő jogsértő intézkedések és gyakorlat feltárására viszonylag jelentős számban van lehetőség. A tapasztalatok szerint ugyanis az esetek túlnyomó részében iskolázatlan, illetőleg a közigazgatásban járatlan emberekkel szemben kerül sor ilyen kényszerintézkedésekre, akik nincsenek tisztában jogaikkal, illetve azzal, hogy a velük szemben foganatosított kényszerintézkedéseket mely esetekben kötelesek tűrni, s mikor válnak önbíráskodás sértettjévé. Budapest egyik kerületében élő panaszosunk például arról számolt be, hogy többszöri szóbeli, majd írásbeli felszólítás után megjelent az általa önkényesen elfoglalt lakásban a helyi önkormányzat egyik képviselője egy őrző-védő feladatokat ellátó gazdasági társaság hét emberével, és őt a kiköltözésre kötelező bírósági végzés nélkül erőszakkal kitette a lakásából. A panaszos — mint az elmondásából kiderült — „ismerte a jogait” és olyan tényállást adott elő, amelynek alapján felmerült a Büntető Törvénykönyv

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes